Id-Deċiżjoni tal-Kummissjoni
tal-15 ta' April 2004
dwar trasferiment intra-Komunitarju ta' dokument dwar l-isplussivi
(notifikat taħt id-dokument numru K(2004)1332)
(2004/388/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 1993/15/KEE tal-5 ta' April 1993 dwar l-armonizzazzjoni li jirrelataw mat-tqegħid fis-suq u s-superviżjoni ta' splussivi għal użi ċivili [1], u b'mod partikolari l-Artikolu 13(3) tiegħu,
Billi:
(1) Is-sistema għat-trasferiment ta' splussivi ġewwa t-territorju tal-Komunità stabbilita bid-Direttiva 1993/15/KEE tipprovdi għall-approvazzjoni ta' l-awtoritajiet kompetenti responsabbli għaż-żoni ta' oriġini, transitu u destinazzjoni ta' l-isplussivi.
(2) Dokument mudell ligħandu jintuża għat-trasferiment ta' splussivi, li jkun fih l-informazzjoni meħtieġa għall-finijiet ta' l-Artikolu 9(5) u (6) tad-Direttiva 93/15/KEE, għandu jiġi stabbilit sabiex jiffaċilita t-trasferimenti ta' splussivi bejn Stati Membri waqt li jiġu priservati l-ħtiġiet neċessari ta' sigurtà għat-trasferiment ta' dawn il-prodotti.
(3) Il-miżuri provduti f'din id-Deċiżjoni huma skond l-opinjoni tal-Kumitat ta' Ġestjoni stabbilit skond l-Artikolu 13(1) tad-Direttiva 1993/15/KEE,
ADOTTAT DIN ID-DEĊIŻJONI:
Artikolu 1
1. L-informazzjoni meħtieġa għall-finijiet ta' l-Artikolu 9(5) u (6) tad-Direttiva 1993/15/KEE għandha tiġi pprovduta bl-użu tal-mudell "dokument tat-trasferiment intra-Komunitarju ta' splussivi" muri fl-Anness u n-noti ta' spjegazzjoni li jakkumpanjawh.
2. Il-mudell tad-dokument għandujiġi aċċettat mill-awtoritajiet kompetenti bħala dikument validu ta' trasferiment biex jakkumpanja l-isplussivi għal trasferimenti bejn Stati Membri sakemm l-isplusivi jaslu fid-destinazzjoni tagħhom.
3. Din id-Deċiżjoni ma tapplikax għall-munizzjon.
Artikolu 2
Id-dokument tat-trasferiment intra-Komunitarju ta' splussivi, hawnhekk iżjed 'l quddiem imsejjaħ "id-dokument", għandu jiġi stabbilit fi tlett kopji. L-Istati Membri għandhom jieħdu l-miżuri xierqa, inklużi mezzi adegwati biex jiżguraw l-identifikazzjoni, biex jiżguraw li d-dokument ma jkunx jista' jiġi ffalsifikat.
Artikolu 3
Dan id-dokument għandu jiġi stampat fuq karta li tiżen ta' l-anqas 80 g/m2. Is-saħħa tal-karta għandha tkun tali li l-użu normali tagħha ma jġigħelx li titqatta' jew titkemmex.
Artikolu 4
Din id-Deċiżjoni għandha tapplika fi żmien sitt xhur mill-pubblikazzjoni fil-Ġurnal Uffiċjali ta' l-Unjoni Ewropea. Id-dħul fis-seħħ tagħha għandu jħalli l-approvazzjonijiet eżistenti ffissati perjodiċi għal trasferimenti moltipliċi validi sad-data li fiha jiskadu.
Artikolu 5
Din id-Deċiżjoni hija indirizzata lill-Istati Membri.
Magħmul fi Brussel, fil-15 ta' April 2004.